**ČO MÁ VEDIEŤ BUDÚCI PRVÁK**

**Budúci prvák by mal vedieť**

\* samostatne sa obliecť a obuť, pozapínať gombíky a zaviazať šnúrky

\* správne vyslovovať všetky hlásky

\* vyjadrovať sa plynule

\* kresliť tak, že línie sú pevné a neroztrasené

\* nakresliť postavu so všetkými základnými znakmi

\* vystrihnúť jednoduchý tvar podľa predkreslenej predlohy

\* rozprávať obsah krátkej rozprávky a rozumieť jej obsahu

\* naučiť sa naspamäť detskú básničku alebo pesničku

\* vysloviť krátke slovo samostatne po hláskach

\* orientovať sa v priestore, vie kde je "vpredu", "vzadu", "hore", "dole", "vpravo",

 "vľavo,

\* poznať svoje meno, priezvisko a adresu bydliska,

\* vymenovať členov rodiny,

\* orientovať sa v okolí domu,

\* vedieť, kde je škola, poznať cestu do školy;

\* osvojovať si základné pravidlá správania sa chodcov,

\* šetrne zaobchádzať s predmetmi,

\* vedieť pomenovať bežné predmety v okolí, ich vlastnosti (farbu, tvar, veľkosť ),

\* poznať základné farby,

\* rozoznávať časové označenie častí dňa,

\* poznať a pomenovať najznámejšie kvety, kry, stromy, zeleninu, ovocie;

\* poznať znaky ročných období;

\* poznať a pomenovať bežné domáce, hospodárske a voľne žijúce zvieratá,

\* poznať a pomenovať časti tela a zásady starostlivosti o zdravie;

\* správne označovať prírodné javy (slnko, dážď, vietor,.....)

Dieťa predškolského veku si poznatky osvojuje najmä praktickou činnosťou a pomocou zmyslových orgánov. Všetko "nové" nech vidí, počuje, ohmatá, ochutná, rozoberie, vyskúša. Takto získané poznatky budú pevným základom školského vzdelávania.